**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottsága, valamint a Jogi és Társadalmi Kapcsolatok Bizottsága 2018. szeptember havi rendes ülésére**

**Javaslat**

**a Haladás Sportkomplexum Fejlesztő Nonprofit Kft-t érintő döntések meghozatalára**

**I.**

A Közgyűlés a 404/2017.(XII.20.) Kgy. sz. határozatának 5. pontjában felkérte a Haladás Sportkomplexum Fejlesztő Nonprofit Kft. ügyvezetőjét, hogy 2018. évben adjon folyamatos tájékoztatást a Sportkomplexum működéséről a Gazdasági és Városstratégiai Bizottság részére. A 2018. június 1. – 2018. augusztus 31. közötti időszakra vonatkozó beszámoló az előterjesztés 1. számú melléklete, amely elektronikus úton kerül megküldésre. A melléklet elérhető és letölthető a www.szombathely.hu honlapon a „Bizottság / e-bizottság/ 2018” menüpont alatt.

Kérem a Tisztelt Gazdasági és Városstratégiai Bizottságot, hogy a társaság jelentését elfogadni szíveskedjék.

**II.**

Szombathely Megyei Jogú Város Közgyűlésének 284/2017. (IX.22.) Kgy. sz. határozata 2. pontja értelmében a Haladás Labdarúgó Stadion és Multifunkcionális Sportkomplexum használatával összefüggésben az Önkormányzat és a Szombathelyi MÁV Haladás Vasutas Sportegyesület, mint támogatott sportszervezet támogatási szerződést köt a tárgyév január 1. és december 31. közötti időtartamra a jogi ügyekkel foglalkozó bizottság előzetes jóváhagyásával. A támogatási szerződés megkötésének előfeltétele a Haladás Sportkomplexum Fejlesztő Nonprofit Kft. és a Szombathelyi MÁV Haladás Vasutas Sportegyesület között kötendő létesítménybérleti szerződés jóváhagyása. A szerződés tervezetét – az előterjesztés 2. sz. melléklete - a szerződő felek elkészítették, amelyet változatlan formában és tartalommal terjesztek a Tisztelt Bizottságok elé.

A bérleti szerződés megkötését követően kötheti meg Önkormányzatunk a HVSE-vel a támogatási szerződést, amelyet a Tisztelt Bizottságok elé terjesztek. A támogatási szerződés később kerül megküldésre.

Fentiek alapján kérem a Tisztelt Bizottságokat, hogy a szerződések tervezetét megtárgyalni, és azokkal kapcsolatos álláspontjukat kialakítani szíveskedjenek.

**Szombathely, 2018. szeptember „ ”**

 **/: Dr. Puskás Tivadar :/**

**I.**

**Határozati javaslat**

**........../2018. (IX.10.) GVB. sz. határozat**

A Gazdasági és Városstratégiai Bizottság a Haladás Sportkomplexum Fejlesztő Nonprofit Kft. által elkészített, a Sportkomplexum működéséről szóló 2018. június 1. – 2018. augusztus 31. közötti időszakra vonatkozó beszámolóját elfogadja.

**Felelős:**  Lendvai Ferenc, a Gazdasági és Városstratégiai Bizottság elnöke

 (végrehajtásért: Lakézi Gábor, a Városüzemeltetési Osztály vezetője,

 Gál Sándor, a társaság ügyvezetője)

**Határidő:** azonnal

**II**

**HATÁROZATI JAVASLAT**

**…../2018. (IX.10.) GVB sz. határozat**

A Gazdasági és Városstratégiai Bizottság a Haladás Sportkomplexum Fejlesztő Nonprofit Kft., valamint a Szombathelyi MÁV Haladás Vasutas Sportegyesület között kötendő, az előterjesztés 2. sz. mellékletét képező létesítménybérleti szerződést, valamint az ahhoz kapcsolódó támogatási szerződést jóváhagyja.

**Felelős:** Lendvai Ferenc, a Bizottság elnöke

(A végrehajtásért felelős:

Dr. Bencsics Enikő, az Egészségügyi és Közszolgálati Osztály vezetője

Gál Sándor, a Haladás Sportkomplexum Fejlesztő Nonprofit Kft., ügyvezetője,

 Homlok Zsolt, a HVSE elnöke)

**Határidő:** azonnal

**III**

**HATÁROZATI JAVASLAT**

**…../2018. (IX.11.) JTKB. sz. határozat**

A Jogi és Társadalmi Kapcsolatok Bizottsága a Haladás Sportkomplexum Fejlesztő Nonprofit Kft., valamint a Szombathelyi MÁV Haladás Vasutas Sportegyesület között kötendő, az előterjesztés 2. sz. mellékletét képező létesítménybérleti szerződést, valamint az ahhoz kapcsolódó támogatási szerződést jóváhagyja.

**Felelős:** Dr. Takátsné Dr. Tenki Mária, a Bizottság elnöke

(A végrehajtásért felelős:

Dr. Bencsics Enikő, az Egészségügyi és Közszolgálati Osztály vezetője

Gál Sándor, a Haladás Sportkomplexum Fejlesztő Nonprofit Kft., ügyvezetője,

 Homlok Zsolt, a HVSE elnöke)

**Határidő:** azonnal